আমি হইতো আমি না! আমার মাঝে আমার ছায়া খুঁজে পাই

আব্দুল্লাহ আত তারিক

আমি হয়ত আমি না! এখন আমার অবাক লাগে

এখন আমি দেখি না আলো আগের মত, সন্ধ্যারাগে,

সময় পেলে বদলে দিতে চাই না, এই জীবনধারা

তুমি বাদে সবই আছে, তবে যেন আমি বর্ণহারা।

আঁকা বাঁকা গায়ের মাটির পথে যাচ্ছে দিনগুলো পথের মতো

নিভে যাচ্ছে আমার জীবন প্রদীপ, আলোহীন জীবনগাথা যতো

এখন আমি ভিজতে যাই না বৃষ্টি হলে এক পশলা

স্বপ্ন দেখব বলে এখন আর হইনা তোমার জন্য পাগলা।

অনেকদিন আগে এক খন্ড মেঘ দেখে ভেবেছিলাম তুমি মেঘবালিকা

এখন আমি মেঘ দেখলে বলি হাইড্রোজেন আর অক্সিজেনের কণিকা

তখন ভেবেছিলাম মেঘবালিকা দেবে তুমি ভালোবাসার শ্রাবণধারা

আজ ভাবি দিয়েছ তুমি, আমার ঘিরে অশ্রুমালা, ভেলকিধারা।

আমি হয়তো আমি না! তোমার নিয়ে হয়না আর কবিতা

এখন আমি আগের মতো তোমার ঘিরে সাঁজাই না আর নতুন কোন স্বপ্নকথা

এখন আমার অবাক লাগে! আমি আসি না তোমার জন্য ঝাকড়া বুনো চুলে

চোখের মাঝে তারার সাথে হয়না আর কথোপকথন, তোমার ভুলে।

মউল ফুলের রসে মাতাল আমি এখন আমি না! আমি যেন অসাড়

অসহিষ্ণু ভালোবাসায় তখন আমি ছিলাম যেন অবাধ মাতাল পাড়

এখন আমি জীবনের কোন বিমুর্ত নয় একটি মুর্ত সংজ্ঞা চাই

আমি হইতো আমি না! আমার মাঝে আমার ছায়া খুঁজে পাই।